Polisie ontken dat beamptes winkels plunder | Maroela Media
Een van die foto's wat op Twitter versprei is.
Foto's van polisiebeamptes wat vermoedelik gesteelde goedere op die betogingstonele dra, is wyd op sosiale media versprei met sommige gebruikers wat beweer die polisiebeamptes het self ook goedere gevat in die geplunderde winkels.
Brig. Mashadi Selepe, woordvoerder van die polisie, het die verspreiding van die foto's veroordeel en ten sterkste ontken dat polisiebeamptes aan die plundering deelgeneem het. "Die beamptes was op geen manier betrokke by enige misdaadaktiwiteite nie, maar bloot besig om gesteelde goedere by die plunderaars terug te neem deur die minimum geweld te gebruik," het hy gesê.
"Die SAPD veroordeel hierdie tipe beriggewing en die verspreiding van die foto's omdat dit selektief geplaas is om die beeld van die SAPD skade te berokken en heeltemal misleidend en onwaar is. Om foto's sonder onderskrifte te plaas en oop te stel vir openbare mening en ongegronde aannames, skep 'n negatiewe beeld van die SAPD en lei die publiek se aandag af van ons plig om die mense van Suid-Afrika te beskerm."
Die polisie het Woensdag bevestig dat sy beamptes minstens 40 verdagtes in Atteridgeville, Hercules, Mabopane, Soshanguve en Mamelodi in hegtenis geneem het op aanklagte van openbare geweld, diefstal en die besit van gesteelde goedere. Twee verdagtes is ook Dinsdagaand doodgeskiet terwyl hulle glo 'n winkel in Mamelodi geplunder het.
Lees alle vorige berigte oor die Pretoria-onluste op Maroela Media.
Limpopo-ongeluk eis drie
Die mense van Suid Afrika kort nie beskerming in die geval nie. Die land Suid Afrika kort beskerming teen die mense…
Vanaf di foto is di teenoorgestelde besls waar. Di man is besig om hom self te help.
Lyk vir my ook hy help hom self!!
'n Brigadier en hy ken nie eens die wet nie? AS sy verduideliking waar is, kan hierdie sogenaamde brigadier dan aan SA verduidelik waarom die polisiebeamptes NIE die kriminele wat die goed gesteel het of in besit was van vermoedelik gesteelde eiendom, gearresteer het nie? "brigadier", weet jy wat is regsverydeling? EN sou jy lieg om jou bendelede te beskerm, dan is jy ook skuldig aan regsverydeling!
Net soos die ANC ontken het dat hulle ondersteuners betrokke is in die protesaksie. Is mos nooit hulle nie.